Det gode liv. Otte kvindeportrætter fra Lolland-Falster om valg, vilje og virkelyst. Quality Lolland-Falster - PDF
Download "Det gode liv. Otte kvindeportrætter fra Lolland-Falster om valg, vilje og virkelyst. Quality Lolland-Falster"
1 Det gode liv Otte kvindeportrætter fra Lolland-Falster om valg, vilje og virkelyst Quality Lolland-Falster
2 LEDER Det kræver mod, drømme, energi og glæde at skabe sig et godt liv - uanset hvor man vælger at slå sig ned. Vi vil det gode liv Det kræver mod, drømme, energi og glæde at skabe sig et godt liv uanset hvor man vælger at slå sig ned. I dette hæfte møder du otte kvinder der, i egne øjne, har skabt sig et godt liv som foregår på Lolland og Falster. Det er interessante og engagerede liv, synes vi i Quality Lolland-Falster. Mennesker flytter mennesker det er vores tanke bag at lade kvinderne fortælle om deres liv på Lolland-Falster. Vi vil gerne synliggøre de gode liv på Lolland-Falster til inspiration for, ja, alle - nysgerrige, potentielle tilflyttere osv. Lolland-Falster og vi der bor her, skal som de skriver i husannoncerne: opleves. I fremtiden vil tilflyttere ikke bare vælge hus efter pris og beliggenhed. De vil stille krav om at bo i aktive lokalsamfund med bevidste indbyggere, der værner om fællesskabet, kulturværdier og det gode liv. Det har vi på Lolland-Falster. I Quality Lolland-Falster tror vi på at nye værdier som autenticitet, bæredygtighed, frivillighed og en større kollektiv bevidsthed vil vinde mere og mere fodfæste. Det giver nye muligheder for en egn som Lolland-Falster, og det vil vi udnytte. QLF's bestyrelse Redaktion: Anne-Sophie Lahme, Mette Rix, Fie Lundsgaard Olsen, Kirsten Sydendal, www. fejoeliv.dk Birgitte Nymann, Dea Cordt Kragh, Lene Vind, Fotos: Lars Schmidt, Patrick Kirkby, Anne Svendsen. Layout: Sidsel Gaustadnes, Tryk: Grafikom.dk
3 TANYA VON ROSEN: Jeg er blevet bevidst om hvad der er vigtigt ANNE GYRITE SCHüTT: Man skal lytte til den man er Tag nogle dybe overvejelser om hvad din største passion er. Og så gør det. Gør det godt, og gør dig umage. Alt det andet på listen må komme i anden række. Alting kan lade sig gøre hvis man tror på det og finder det frem man gerne vil byde på. ANNE GYRITE SCHüTT CHARLOTTE FISCHER KJÆLDMAND: Jeg flytter ikke herfra med min gode vilje CAMILLA NISSEN: Fra eksotisk destination til trygt hjem KIRSTEN SYDENDAL: Hun fandt styrken i det lokale LISELOTTE PAASKE: Naturen gør at du kan være i nuet TOMOKO KITAMURA NIELSEN: Lolland set fra Japan ANNE-LISE BECKER: Den ukomplicerede forretningskvinde Vil du vide mere om QLF?
4 Lolland-Falster fordi Det ikke er en hindring for at have et spændende arbejdsliv med rejser og samarbejde over landegrænser at bo på Lolland-Falster. Det tror jeg er vigtigt at man synliggør. Birgitte Fjeldhøj, technical documentations manager, Rødby Her er helt klart mere sammenhold. Man kender naboen og hilser også på ham. Det gør man ikke nødvendigvis i København selvom man der bor tættere end man gør her. Charlotte Stampe Holst, sygeplejerske, Vindeby Foreningslivet trives på LF. At være en del af noget har værdi for de fleste mennesker. At være medskaber giver mening, og små fællesskaber kræver aktiv deltagelse fra flere. Liselotte Paaske Nielsen, lektor, Rødby Man kan bo billigt her, så der er ikke samme krav til indtægt. Man kan starte hvad som helst, bare man er indstillet på at det er en livsstil et livsvalg. Anne Gyrite Schütt, billedkunstner, Norre I yderområderne skal man være indstillet på selv at skabe rammerne. Man er selv med til at definere sit liv. Nina Stærke, HR-rådgiver, Nakskov Nyspiret roemark ved Døllefjelde
5 ALT FOR KÆRLIGHEDEN Han sagde ikke noget om at han skulle hjem og overtage gården Jeg er blevet bevidst om hvad der er vigtigt Alt i livet handler om at vælge. For Tanya var valget ikke let, men faldt alligevel på det rigtige: kærligheden. Da Tanya von Rosens mand Erik friede, måtte han blivende liggende på knæ en rum tid. For det var ikke kun kærlighed og kildevand han kunne tilbyde den nu 34-årige bioteknologiske forsker med store ambitioner det var også overtagelse af slægtsgården i 4. generation, et liv på landet og en masse traditioner. Det var en ændring af hele mit liv han spurgte til. Vi mødtes på Landbohøjskolen i København, og jeg havde hele mit netværk der. Og da vi blev kærester, sagde han ikke lige noget om at han skulle hjem og overtage gården, fortæller Tanya med et smil. Havde hjemve i København Hun indrømmer ærligt at hun havde mange betænkeligheder og bekymringer ved at sige ja til hele pakken. Hvad med netværket, bylivet og butikkerne? Men jeg havde glemt, at jeg også havde en slags hjemve i København. En længsel efter at se årstiderne skifte og få den luft jeg har brug for. Jeg skulle minde mig selv om at jeg faktisk fik alt det jeg drømte om, siger Tanya og forklarer: Alt det jeg gerne ville kunne tilbyde et barn, har jeg nu. Så når min arbejdsplads snart flytter til København, bliver jeg her. Min flytning til Lolland har i den grad fået gjort mig bevidst om at der er andre ting der er det vigtige, frem for at være fokuseret på mig selv. Jeg har ikke slækket på mine ambitioner, de er bare tilpasset det liv jeg nu lever. Et liv der har åbnet op for en masse nye muligheder, siger hun. Tanya og Erik har skam taget deres ture. Men selv om livsomvæltningen stillede store krav til forholdet, blev der slebet nogle kanter til, hvilket var nødvendigt. En af de måder, Tanya opsøgte nye mennesker på var da hun mødte en masse skønne piger til gravidyoga i Nykøbing. De dannede deres egen mødregruppe uden om det kommunale og ses den dag i dag hvor Tanyas og Eriks datter er halvandet år. Jeg frygtede virkelig at det ville blive svært at finde nogen jeg var på bølgelængde med. Men det er førstegangsmødre på min egen alder - og mennesker der har en mening om tingene. Det har virkelig bidraget til, at jeg har lært en masse søde folk at kende, slutter Tanya. Tanyas 3 gode råd hvis du forelsker dig i en mand fra Lolland-Falster 1 Der skal arbejdes for at holde fast i dit gamle netværk. Du skal forberede dig på at vennerne synes der er langt til Lolland. Du må tage turen hen til dem, og hvis de kommer til dig, vil de nok gerne overnatte. 2 Opdag dit nye hjem. Kør nogle ture i området. Du bliver overrasket over hvad der gemmer sig af herligheder, der hvor du bor. Og så ved du også hvad folk snakker om. 3 Undgå ensomheden. Find mennesker i nærområdet du klikker med, og hold fast i dem. Jeg genoptog en barndomsdrøm om at ride og har mødt en rigtig god veninde den vej.
6 GODE RAMMER FOR KUNSTEN Jeg ser ikke stedet her som en udkant. Jeg bor i centrum. Man skal lytte til den man er Står man ved sine valg og involverer sig i det lokale liv, kan det sagtens lade sig gøre at leve af sin kunst på Lolland-Falster, siger billedkunstner Anne Gyrite Schütt. Jeg bor i centrum, siger Anne Gyrite Schütt uden at tøve. Mange tror at det er en heldagsrejse at komme til Lolland-Falster, men det er jo kun 1,5 time fra København hvis man er rask på motorvejen. Man har hele Skandinaven for sine fødder når man kigger mod nord, og Tyskland og Europa den modsatte vej. Jeg ser ikke stedet her som en udkant, siger hun. Anne er billedkunstner med eget atelier og forretning i Norre ved Rødby. Hun lever primært af sine portrætter og udstillinger, har kunder i hele Skandinavien og har løst portrætopgaver i New York, Helsinki og malet lokale borgmestre på Lolland-Falster. Efter 13 år med atelier i centrum af København flyttede hun tilbage til sin fødeegn. Årets gang betyder meget for mig. Den første uge jeg boede hernede, så jeg et lyn, en regnbue, et stjerneskud og en stor rovfugl da jeg kiggede mod syd ud ad mine vinduer. Jeg kunne mærke at den der puls i maven man kan have i byen, faldt til ro her, siger hun. Da Anne i sin tid flyttede til København, sagde folk til hende at hun var modig og da hun flyttede tilbage, sagde de nøjagtig det samme. Men det handler jo om at man må lytte til den man er. Tage ansvar for sine valg. For mig har det altid været maleriet og det at bo skønt som jeg har prioriteret, siger hun. Til stede i nuet Anne har kunder i mange lande og rejser en del. Hendes base er på Lolland, og som hun siger, kan man jo sagtens også arbejde hjemme fordi hele verden er tilgængelig online. Desuden er det vigtigt for hende at have et forhold til lokalmiljøet. Det handler om at være til stede i nuet, have et åbent sind og være fleksibel. Jeg holder ind i mellem åbent i mit atelier så alle har adgang. Jeg tager også ud og tegner til lokale arrangementer og arbejder fx som udstillingsarrangør på Middelaldercenteret. Jeg har brug for at have et forhold til det jeg gør, og de steder, jeg handler. Derfor, hvis jeg skal købe et køleskab, noget brænde eller godt rugbrød, bruger jeg min omegn. Det er både praktisk og idealistisk, slutter hun. Annes 3 gode råd hvis du er den kunstneriske type der gerne vil til Lolland-Falster 1 Tag nogle dybe overvejelser om hvad din største passion er. Og så gør det. Gør det godt, og gør dig umage. Alt det andet på listen må komme i anden række. Alting kan lade sig gøre hvis man tror på det og finder det frem man gerne vil byde på. 2 Handl lokalt, og mød dine naboer. 3 Vær åben, fleksibel og mobil - det er vigtigt at kunne komme rundt.
7 Du behøver ikke være naturmenneske for at bo her. De større byer på Lolland-Falster er alle gamle købstæder som i dag er veludviklede og moderne byer. De er bare stadig hyggelige med en autentisk atmosfære. Lene Vind, markedsføringskonsulent Scala Bio og Slotsbryggen i Nykøbing Falster
8 UNG PÅ LOLLAND-FALSTER Jeg kan godt lide at blive klogere Jeg flytter ikke herfra med min gode vilje Frem for at pakke kufferten og rejse mod storbyen som så mange andre unge, valgte Charlotte at blive på Lolland-Falster og gøre en forskel. Med stor succes. Charlottes tre gode råd - om at være ung på Lolland-Falster 1 Du kan sagtens få en spændende uddannelse og en fremtid hernede. Hvis du er tilfreds med de tilbud der er her, så bliv boende i stedet for at flytte. 2 Se positivt på dit lokalområde. Det er et skønt sted. Du kan bo i byen, men har adgang til grønne områder. Man kender lokalområdet og dem der går på gaden der er noget dejligt ved at det ikke er så stort. 3 Vær opsøgende. Hold øje med de gratis lokalaviser, og se hvad der sker af spændende ting. Eller tag fat i mig! Jeg har valgt at blive her, siger 23-årige Charlotte Fischer Kjældmand i et toneleje så man forstår at det er et aktivt, velovervejet og positivt valg. Hun har nemlig ambitioner og allerede store resultater at vise frem. Som frivillig formand for Ungdommens Røde Kors i Nykøbing F har Charlotte gjort lokalafdelingen til et tilløbsstykke. Jeg blev frivillig i gymnasiet og overtog så posten efter formanden i De første år var vi måske 5, men nu har jeg en gruppe på 17 frivillige unge. Først kiggede folk bare og spurgte hvad man snakkede om, men vi slår mere og mere igennem nu. Vi har to velbesøgte lektiecafeer og et projekt der har med uledsagede flygtningebørn at gøre, fortæller hun. De sårbare børn Som barn flyttede Charlotte med sin mor til Maribo efter en skilsmisse, og hun ved af egen erfaring hvad en familie uden de store ressourcer har brug for. Derfor er det vigtigt for hende at engagere sig i lokalsamfundet, fortæller hun: Jeg har selv haft en mor som ikke havde råd til at sende mig på musikskole selvom det var min store drøm. Der er mange af den slags familier hvor børnene er sårbare, og fx i lektiecafeen handler det om at give dem noget indhold i hverdagen, en håndsrækning, nogen der har lyst til at lave noget sammen med dem noget som de ikke er afhængige af at skulle betale for, siger Charlotte. Valgte lokal uddannelse Charlotte flyttede hjemmefra mens hun gik i gymnasiet, og havde derfor ikke råd til at rejse ud på sabbatår som de andre. Hun ville videre og vidste, hvis hun mærkede efter, at det ikke var de sjællandske universiteter der trak, men pædagoguddannelsen i Nykøbing tæt på hjem og familie. I dag, på trods af et nyslået 12-tal i sin bachelor, ved Charlotte godt at arbejdsmarkedet er lidt af en udfordring. Derfor overvejer hun at videreuddanne sig så hun kan komme til at arbejde på kommunalt niveau med svage familier. Måske skal jeg læse pædagogisk sociologi på Danmarks Pædagogiske Universitet det vil udvide mine jobmuligheder. Give mig mere erfaring og viden. Men så vil jeg pendle, for jeg flytter ikke herfra med min gode vilje. Jeg kan bare godt lide at blive klogere, slutter Charlotte med et smil.
9 Stenen i gummistøvlen Det er en større logistikopgave at få 3 børn i dagpleje, børnehave og skole når vi bor 15 km fra byen. Jeg tilbringer meget tid i bilen men som bonus får jeg ekstra uforstyrret tid og ro til at snakke med ungerne på turene. Birgitte Nymann, jurist og HR-konsulent, Harpelunde Der er langt til store overdækkede shoppingcentre på Lolland-Falster. Til gengæld har mine børn et afslappet forhold til tøj og sko med bestemte mærker. De kender godt de gode mærker, de ønsker sig gadgets som alle andre, og selvfølgelig falder der også noget af til dem en gang imellem. Men vi er ikke slaver af det, og jeg kan mærke at i de skoler jeg kender på Lolland, betyder det mere at være en god kammerat og have orden i skolearbejdet end at man har det sidste nye. Det synes jeg er et kæmpe plus. Kirsten Sydendal, konsulent, Fejø Kulturlivet på Lolland Falster er af høj kvalitet, og det nyder jeg deltage i. Jeg savner dog det store udbud at vælge fra der var i København. Øjebliksbeslutninger om at ræse ud og se et galleri eller en film er nu erstattet af langtidsplanlagte museumsbesøg eller biografture. Det er egentlig også ok i betragtning af at jeg så får det gjort midt i en travl børnefamilie-hverdag. Mette Rix, instruktør og rådgiver, Harpelunde Siden vi flyttede hertil, har vi oplevet, at der klart er længere fra københavnsområdet til Lolland-Falster end omvendt. Vores venner og familie har en forventning om at skulle overnatte når de kommer på besøg. Kun at invitere til eftermiddagskaffe er "ikke tilladt" for os, men noget helt naturligt hvis besøgsstedet er i København! Vi har derfor gæster på en helt anden måde nu hvilket også er meget hyggeligt, for man får jo snakket og hygget rigtig meget mere. Dea Cordt Kragh, fundraiser Cordt Consult, Hasselø Efteruddannelsesmulighederne inden for visse fagområder er begrænsede på Lolland-Falster. Tidligere var eneste alternativ enten at vælge det som udbydes, eller køre til fx København. I dag har vi heldigvis udviklingen med os, og der udbydes efterhånden mange uddannelser på nettet. Jeg syntes det er smart, og så er det fuldstændig ligegyldig hvor du bor henne. Du kan sidde hjemme og uddanne dig på det tidspunkt det passer dig. Lene Vind, markedsføringskonsulent Mark ved Holeby
10 DET GODE FAMILIELIV Alle ved hvor mine børn hører til Camilla Nissen og hendes mand tog springet fra storby til land med tvillingebabyer under armen. Nu er der altid nogen der lige råber hej til drengene Kalle og Laurits. Fra eksotisk destination til trygt hjem Beslutningen om at flytte til Lolland-Falster var ikke stor. Vi ville gerne ud af lejligheden på Frederiksberg. Og det havde ikke været anderledes end hvis min mand havde fået job i Bangkok vi synes det lød eksotisk og sjovt, griner 39-årige Camilla Nissen, som er uddannet geolog, har en HD i organisation og ledelse og i dag arbejder i Lolland Kommune som udviklingskonsulent. Hun og manden, Michael, flyttede til Lolland da deres tvillingedrenge var blot 10 måneder gamle fordi hun fik job hos Knuthenborg Safaripark. Michael var i reklamebranchen, men sagde op og gik i lokal mesterlære som elektriker. Vi ville ikke pendle frem og tilbage til København. Det var vigtigt for os at kunne planlægge vores tid og sørge for at dagene ikke blev for lange, slår hun fast. Man kender hinandens børn Camilla husker hvordan hun som barn legede på markerne bag et nordsjællandsk villakvarter. Hendes billede af hvordan to sunde, små drenge skal vokse op, passede ikke med bylivet. Når jeg nu hører mine veninder fortælle om hvordan pasningen er i København, synes jeg virkelig vi har et kvalificeret tilbud hernede. Her er det de nære ting der tæller, siger Camilla og fortæller at hun ofte oplever at folk råber hej til drengene på gaden. Det giver børn og voksne et godt nærmiljø. Der er en hyggelig pinse-tradition i Maribo hvor alle børnehavebørnene og dagplejebørnene samles i en parade for at gå udklædte gennem byen til sambarytmer. Der er altid mange der står og venter og kigger. Folk kender hinanden - selv tandlægen er en eller andens mor. Det er trygt at føle at alle ved hvor mine børn hører til, slutter Camilla. Camillas 3 gode råd hvis du vil flytte til Lolland-Falster med små børn 1 Deltag i de lokale arrangementer og fællesskaber fra børneloppemarkeder og julefest til aktiviteterne i de lokale idræts- og sportsklubber. Man opdager at der er en hel verden for børn. 2 Uanset hvor man bor, er det et godt råd at tilrettelægge sit arbejdsliv så man ikke er afhængig af hjælp fra sit netværk til at få hverdagen til at fungere. Også selvom man får nye naboer og nye venner der fx kan se efter ungerne. 3 Det er virkelig et stort aktiv at kunne følge årets gang på landet - vi er blevet meget fokuseret på traditioner og højtider, og børnene nyder at gøre noget ud af det.
11 BYG DIT EGET NETVÆRK Hun fandt styrken i det lokale Da Kirsten Sydendal flyttede tilbage til sin fødeø, Fejø, blev hun en af kvinderne bag Quality Lolland-Falster og en ildsjæl der tror på at man kan skabe det man ønsker sig. Jeg er med til at holde liv i noget værdifuldt Som barn var det ikke en fremtid på Fejø den stille pige Kirsten drømte om: Hun skulle ud i verden og overvejede ikke at vende tilbage til øsamfundet. Men da hendes mor døde i slutningen af 1990 erne, overtog hun og hendes mand barndomshjemmet. Vi begyndte at se anderledes på tingene, og da jeg fik parkeret den prestigefølelse der lå i at bo i byen, var det ikke svært at tage beslutningen. Jeg kunne arbejde to dage i København og tre dage hjemme, så jeg rejste frem og tilbage med en bærbar computer, fortæller hun med et smil. Før i tiden faldt det mig ikke ind at flytte tilbage nok fordi jeg valgte Fejø fra allerede da jeg valgte at læse på universitetet. Jeg forestillede mig ikke at det kunne kombineres. Men efter min mors død begyndte jeg at spekulere på om min uddannelse reelt forhindrede mig i at være øbo. Det gjorde den jo ikke. Jeg besluttede at jeg ville smelte det bedste fra de to verdener sammen," siger hun. Kirsten og hendes mand stiftede familie, levede i nogle år som pendlere, og hun blev fortaler for at andre også flyttede til øen. Hun blev medstifter af Fejø Bosætningsgruppe der arrangerede Åben Ø-arrangementer, og inviterede potentielle tilflyttere hjem i deres egne stuer for at få en snak om ølivet. Og I årene derefter oplevede Fejø en decideret befolkningstilvækst. Vil inspirere andre Som Kirsten understreger, er det netop synlighed der skaber positive resultater både når man skal finde arbejde, og når man skal profilere en hel landsdel. Blandt andet derfor fik hun ideen til QLF, Quality Lolland-Falster. Var jeg ikke vokset op på Fejø, havde jeg aldrig drømt om at flytte hertil. Derfor må vi der bor her, være ekstra synlige og fortælle om det liv vi har - for uden det er der jo ingen, der bliver inspirerede til at gøre det samme, siger hun. Kirsten fik i 2006 arbejde i Lolland Kommunes kommunikationsafdeling, og hendes netværk voksede. Hun kunne se at der på Lolland-Falster var endnu flere ildsjæle og visionære, ressourcestærke borgere end på Fejø, og hun så et stort potentiale i at få dem til at arbejde i samme retning. Sammen med tre kvinder fra sit netværk stiftede hun Quality Lolland Falster. Jeg kunne sikkert være faldet til overalt i Danmark, men jeg bor på Fejø så jeg er dermed med til at holde liv i og videreføre noget som er yderst meningsfuldt: et aktivt lokalsamfund med engagement, fællesskab og respekt. De mennesker der bor her, og som jeg har mødt gennem QLF, skiller sig ud, og det er det der skal til når vi skal rekruttere nye tilflyttere. At nogen åbner sig, byder dig velkommen og udstråler tydelige værdier. Det gør forskellen, slutter hun. Kirstens 3 gode råd om at netværke på Lolland-Falster 1 På Lolland-Falster gælder de klassiske netværksregler: Vær åben og nysgerrig, og husk at det ikke kun handler om at tage, men også om at give. Fortæl om dig selv, men spørg også hvad den du møder, er optaget af. 2 Deltager du i en QLF fredagsbar, kan du møde alle typer kvinder. Det er ikke et businessnetværk eller et netværk kun for singler. Og der bliver grinet og talt om alle mulige emner. I netværksgruppen på Facebook kan du ofte finde kørelejlighed til QLF fredagsbar. Spørg hvis du har brug for et lift. 3 Følg med i hvad der sker lokalt. Læs ugeaviserne, køb Lolland-Falsters Folketidende og sæt dig ind i hvad der er af foreninger og frivillige arbejdsgrupper i dit område. Du behøver ikke at vente på at nogen inviterer dig.
12 LYSET OVER LOLLAND Ikke mange ser solen så meget som vi gør Naturen gør at du kan være i nuet Hun pendler 5000 km. om måneden, men drømmer ikke om at flytte. På landbruget er der plads til at leve i nuet, masser af grønt til maven og øjnene - og højt til himlen. Jeg har rykket mig cirka 26 kilometer i mit liv, smiler Liselotte Paaske som er vestlollik og i dag bor på et landbrug som hendes mand driver, uden for Rødby. Men det passer ikke helt. Hver dag kører Liselotte gennem Lolland-Falsters smukke flade landskab til University College Sjælland hvor hun er lektor og studie- og karrierevejleder. Det bliver til omtrent 5000 kilometer hver måned, og hun pendler gerne for at udleve sine ambitioner og samtidig bo hvor hun bor. Min verden som karrierekvinde er spændende, og min mands er lige så spændende. Vi komplimenterer hinanden godt på den måde, fortæller Liselotte. Tæt på kysten Naturen på Lolland har en særlig plads i Liselottes hjerte. På nabogården har de mange dyr som Liselottes børn har besøgt i tide og utide. Da hendes datter var lille, havde hun hest, og når hun besøgte naboens kaniner og høns, sagde hun at det var som at have et frikvarter. Den oplevelse handler om bare at være. At være sammen med dyrene og være i nuet uden stress. På Lolland har vi meget himmel fordi vi bor i et fladt landskab det er ikke mange danskere der ser solen så meget som vi gør. Og vi har rigtig meget kyst og mange marker, skov og vådområder. Uanset hvor du er, er der ikke mere end en halv time til kysten, fortæller hun. Et rigt lokalområde Liselotte har have, men køber alle sine grøntsager de steder hun passerer på vejene. Det er fx urter, marmelade, kartofler og kød, der bliver solgt fra lokale gårdbutikker og mosterier. Lokalområdet er rigt på mange måder, og man skal ikke være bange for at der ikke er plads til én, fortæller Liselotte der selv er engageret i foreningslivet og velgørenhed. Jeg tror det kendetegner lolliker at vi er gode til at tage imod andre og gerne fra andre kulturer også. Det er ikke så svært at komme ind, siger hun og fortsætter: Hvis jeg skulle gøre alt det jeg havde lyst til, var der minimum to arrangementer her hver dag. Lokale foreninger, vores kirke, biografer, teatre og kvindenetværk. Vi troede vi skulle flytte til København når vi blev gamle, men vi bliver her. Vi kører bare efter det vi gerne vil, slutter hun. Liselottes 3 gode råd - til at opleve naturen på Lolland-Falster 1 Se naturen gennem børnenes øjne. Jeg har fx været med til at starte en skovbørnehave som er et fantastisk sted for børnene at være i institution, og det har været en stor tilfredsstillelse at være med til at forme fremtidens skabere. 2 Lolland-Falster byder på skønne naturområder, fx Naturpark Maribosøerne som er det første naturområde i Danmark der er optaget i Europarc Federation. Maribo Søerne er den sø i Danmark med de fleste øer nemlig 23. Her er rig mulighed for at ro, kajakke, fiske, cykle, løbe, se på rigt dyre- og fugleliv m.m. 3 Der er god jagt på Lolland vi har fx den største bestand af harer i Danmark.
13 Vidste du at Man på Lolland-Falster har et kr. højere rådighedsbeløb om måneden for en gennemsnitsfamilie på 2 voksne og 2 børn? Kilde: penge.dk Du kan komme helt tæt på Guldborg, Horbelev, Gedser og de andre landsbyer i Guldborgsund Kommune på Her kan du se billeder, tekst og film om det fysiske område samt lidt om stedets historier og værdier fortalt af de mennesker, der bor der. Solen skinner mere på Lolland-Falster end Danmarksgennemsnittet? Det skyldes at øerne er lave og relativt små, og så bremses luftmassen ikke så meget op og skaber nye skyer. Kilde: DMI Man på Fejø om sommeren kan låne høns og kyllinger sammen med et lille, transportabelt hus og løbegård, fx når man har sine børnebørn på besøg? Man kan vælge mellem æglæggere eller mødre med små kyllinger. Hønsebibliotekets lånere er glade for tilbuddet: Hønsene spiser køkkenaffald og leverer æg og underholdning. Og børnene lærer lidt om dyrevelfærd og madproduktion. Aprilmorgen i Rørsøen, Nysted. Scan QR-koden med mobilen, og se kortfilmen: Mærk Nærværet Nyd Væksten, om det unikke liv på Lolland Falster, præsenteret af Business LF
14 INTERNATIONAL INSPIRATION På tærsklen til det nye årtusinde kom den travle japanske tv-journalist og oversætter Tomoko Kitamura Nielsen til at sidde ved siden af en charmerende dansk mand i flyet fra Amsterdam til Tokyo hvor de begge arbejdede. Samtalen gik så godt at de blev kærester, og sommeren efter inviterede han hende med hjem til Danmark og viste hende København og Lolland. Det var en rigtig dejlig oplevelse. Sommeren var smuk. Folk var flinke, og de kiggede ikke på uret hele tiden som jeg var vant til fra tv-branchen i Tokyo. For mig var det utroligt at livet også kunne være sådan i et udviklet land. Selv børnene så lykkelige ud. Vi sagde til hinanden at hvis vi skulle stifte familie, skulle det være på Lolland, fortæller Tomoko. Hård start i Danmark I dag har Tomoko høstet stor hæder fra den danske journalistbranche for sit arbejde med at profilere Lolland-Falster lokalt og internationalt. Ikke færre end 30 millioner Lolland set fra Japan Ser man på Lolland med Tomoko Kitamura Nielsens japanske øjne, er det et smukt sted med enormt, internationalt potentiale. Men det har taget tid at få indbyggerne til at se det selv. mennesker så den dokumentar om Lollands bæredygtige energiprojekter som Tomoko sidste år fik bragt via Japans største tv-selskab, NHK. Men det tog tid at vinde de danske hjerter. Jeg var iværksætter i Japan, og selvom det var hårdt at lære dansk og hårdt at kommunikere med folk, så tænkte jeg at det kunne jeg også være her! Jeg så at der var så mange interessante projekter om miljø og vedvarende energi i gang på Lolland. Jeg troede at historierne allerede var fortalt men fandt ud af at de store danske medier ikke kendte til dem og ikke ville have dem. Lollikerne selv troede heller ikke at der var nogen, der ville finde dem interessante, fortæller hun. Besøg af japanske journalister Men det var der absolut. Efter den frygtelige japanske tsunami og atomulykke i 2011 opstod et enormt behov for nye perspektiver på miljøet. Tomoko udgav en bog på japansk som hedder Lollands Bæredygtige Udvikling, Man kan ikke fortælle alt om et land ved at besøge hovedstaden og den blev meget populær. I dag er hun dybt involveret i at skabe samarbejde på tværs af kloden. Sidste år var vi i Japan tre gange med kommunerne, udenrigsministeren og klimaministeren. Mange danske green tech-firmaer hjælper med genopbygningen, og LOKE (Lolland Energi Holding A/S, red.) er et af dem. I januar i år havde vi besøg af 29 journalister fra den japanske Press Club som hvert år rejser til et spændende sted i verden. I år valgte de Lolland-Falster. Normalt kommer de kun til hovedstæderne - men denne gang har de lært at man ikke kan fortælle alt om et land ved at besøge dets hovedstad, slutter Tomoko. Tomokos 3 gode råd hvis du vil flytte til Lolland-Falster fra udlandet 1 I forhold til storbyer tager det tid at få gode venner. Landdistriktmennesker skal nok bruge mere tid til at åbne sig men når det lykkes, bliver de meget gode, faste venner. 2 Brug tid i naturen. Den skifter hver dag. Det er skønt at opleve solen, planterne, dyrene og kornet der vokser på marken. 3 Arbejd som iværksætter! Man kan være mere kreativ og fantasifuld på Lolland-Falster. Der er også mere tid og plads end i storbyer. Tak til Fuglsang Museum
15 SE MULIGHEDERNE OG SKAB FORRETNING Folk er villige til at hjælpe dig Den ukomplicerede forretningskvinde Det begyndte med et garnfima. I dag driver Anne-Lise Becker og hendes mand hotel ved et smukt gammelt slot ved Oreby uden for Sakskøbing. Det er bare at springe ud i det, siger hun. Hvis vi ikke fik stedet, skulle jeg køre forbi det hver dag og vide at nogle andre havde det. Og dét kunne jeg bare ikke, griner Anne-Lise Becker. Stedet er Oreby Mølle ved Sakskøbing, et smukt herregårdshotel som hun og hendes mand for 3 år siden overtog forpagtningen af. Inden da havde den historisk interesserede Anne- Lise i en rum tid været forelsket i Oreby Mølle på afstand mens hun boede til leje i Oreby slots vægterbolig der ligger ved siden af. Og da muligheden bød sig, slog hun til. Jeg har ikke den der hvad nu hvis. Det er noget med at springe ud i tingene. Steder som dette er der ikke mange af, og det var bare en mulighed jeg ikke kunne forpasse, siger hun. Nykøbings største tøjbutik Anne-Lise flyttede fra Frederiksberg til Sakskøbing flere år forinden da hun ledte efter lokaler der kunne huse hendes drøm om eget en gros garnfirma. På Lolland var priserne tilforladelige, og i løbet af nogle år forvandlede garneventyret sig til en tøjbutik med nye, danske designmærker butikken Ruzicka der i dag er den største tøjbutik i Nykøbing, og som hun netop har solgt for at hellige sig Oreby Mølle. Forklaringen på hendes forretningsmæssige succes er ikke indviklet, siger hun selv. Man opfører sig ordentligt. Man må behandle andre som man selv vil behandles. Man må acceptere og vise interesse for det miljø man kommer til. Hvis du vil være den sære københavner, bliver det ensomt - men hvis man selv byder ind med noget, er det nemt. Desuden er blodtrykket lidt lavere her. Folk er villige til at hjælpe dig, også i kommunen og det offentlige, fortæller hun. Anne-Lise og hendes mand går på Oreby Mølle op i at være ambassadører for Lolland-Falster og bruger mange lokale producenter på stedet. Skal hun give gode råd om at netværke, er det igen den positive og ukomplicerede tone der skinner igennem: Hvis man har brug for noget, så skal man ikke være bange for at spørge dem man kender og ikke være bange for at give noget igen når de så spørger dig. Det er lettere hernede og nemmere at få et overblik over folk. Og så er det sjovt når kontakterne opstår spontant, slutter hun. Anne-Lises 3 gode råd hvis man gerne vil starte virksomhed på Lolland-Falster 1 Sæt dig som tilflytter ind i det lokalsamfund du skal være en del af. Tænk over hvordan tonen er, og husk at alle kender dig selvom du ikke kender dem. 2 Brug QLF, spørg til råds på nettet og brug bestyrel sen og profilerne på hjemmesiden. Du vil opleve at alle gerne vil hjælpe. 3 Brug de regionale Vækstfabrikker. Der er 2 på Lolland-Falster. Her kan du få vejledning, rådgivning og du kan få en fuldt udstyret arbejdsplads.
16 Om QLF-bar Alle kvinder der har lyst til hyggeligt selskab er velkomne. Formålet er at netværke, hygge, møde nye mennesker og gode venner i inspirerende rammer. Du kan komme og nyde en fredagsdrink, og du kan fortsætte med den forudbestilte middag. Du er velkommen alene som mange gør, eller du kan tage veninder med. Både lokale og nytilflyttere har stor glæde af baren hvor du møder en masse andre kvinder fra området. QLF fredagsbar afholdes hver 1. fredag i måneden kl. 16:30. Baren holdes på forskellige skønne steder skiftevis på Lolland og Falster. Det kan være på en bar, en restaurant, en cafe, et gods... Vi kombinerer ofte baren med en begivenhed. Det kan fx være en rundvisning, et oplæg, en speciel tur til en af øerne, vinsmagning etc. Tilmelding sker på facebook eller til vores QLF-barkoordinator Rikke Fabienke DET SIGER DE OM QLF-BAR Tak for et par timers hygge - og seriøs snak med nogle dejlige damer. Det er altså sjovt at havne ved et bord hvor man kender: Ingen. Og så finde et fællesskab. Anne Svendsen Tak for en dejlig aften. Jeg bliver helt høj ved at opleve så mange stærke kvinder samlet på et sted, og som alle vil gøre noget for Lolland-Falster! Mona Hvid, bosiddende på Sjælland men hyppig gæst til QLF-bar QLF på Facebook Hvis du synes godt om QLF: ET STED JEG FØLTE MIG VELKOMMEN Årets første QLF-fredagsbar i Sakskøbing var også min første QLF-deltagelse. Og det stod hurtigt klart at det ikke ville blive min sidste. Som tilflytter til Falster for cirka et år siden fik jeg et avisklip fra min svigerfar hvor overskriften lød: Quinderne og det gode liv langt fra udkanten. Artiklens indhold var fængende, og målet om at blive en del af dette fælleskab holdt jeg mig sidenhen for øje. Endelig, fredag den 11. januar, startede jeg min bil og kørte mod Sakskøbing kvinder var samlet i den gamle teatersal. Stemningen var god kunne jeg mærke, så snart jeg trådte ind ad døren. At jeg var velkommen kunne jeg også mærke. Der gik ikke lang tid før jeg blev budt velkommen og ind i fællesskabet af nogle dejlige og opmærksomme piger som ikke tillod at jeg stod der og ikke vidste hvad jeg skulle stille op med mig selv blandt alle de fremmede kvinder. Der blev snakket og fortalt og grinet og spist, og da kaffen var drukket og klokken slog cirka ni, var jeg en inspirerende og hyggelig oplevelse rigere. Præcis som jeg havde læst i Folketidende, var denne fredagsbar lige det jeg som tilflytter, og måske især som kvinde, havde brug for på min vej mod det gode liv på Lolland-Falster - et sted hvor hygge, venskab, samhørighed og glæde er i fokus. Et sted hvor jeg følte mig velkommen. Tak for en skøn aften og på gensyn! Sunneva Poulsen, VUC-underviser, Falster
17 Hvem står bag Quality Lolland-Falster? Når kvinderne i QLF s bestyrelse, Kirsten Sydendal, Lene Vind, Birgitte Nymann og Dea Cordt Kragh, stikker hovederne sammen, slår det gnister. Alle fire kvinder er bosiddende på, eller har stærk tilknytning til Lolland-Falster og de er drevet af lyst til at profilere landsdelen positivt. Deres arbejde og indsats for foreningen QLF er således 100% frivilligt. QLF har eksisteret siden 2009 og har i den periode arbejdet ihærdigt på at synliggøre de gode historier som Lolland-Falster byder på. I løbet af ganske få år har foreningen desuden samlet over 300 kvinder i en netværksgruppe der støt vokser. Du kan møde dem alle på Facebook eller live på en af de månedlige QLF-barer som arrangeres på et nyt hyggeligt sted hver gang. Tak til vores sponsorer